open-index/open-wikipedia-markdown huggingface dataset:
ফেরদৌস আরা

**ফেরদৌস আরা** একজন বাংলাদেশী জনপ্রিয় নজরুল সঙ্গীত শিল্পী।

## প্রাথমিক জীবন
ফেরদৌস আরার পিতা এ.এইচ.এম. আবদুল হাই এবং মাতা মোশাররেফা বেগম। তিনি ঢাকা বিশ্ববিদ্যালয় থেকে ইতিহাসে অনার্স এবং স্নাতকোত্তর ডিগ্রি অর্জন করেন।

## কর্মজীবন
ফেরদৌস আরা বাংলাদেশ বেতার ও বাংলাদেশ টেলিভিশনের নিয়মিত শিল্পী। নজরুল সংগীত শিল্পী হিসেবেই সুপরিচিত হলেও মিউজিক কলেজ, ঢাকা বিশ্ববিদ্যালয়ে খণ্ডকালীন অধ্যাপনা, নজরুল ইনস্টিটিউটে নজরুল সংগীতের প্রশিক্ষক, সঙ্গীত অনুষ্ঠান উপস্থাপনা, লেখালেখি, সিনেমা প্লে-ব্যাক সহ নানা প্রতিযোগিতায় বিচারকের কাজ করছেন ফেরদৌস আরা। সঠিকভাবে নজরুল এবং উচ্চাঙ্গ সঙ্গীতচর্চার জন্য তিনি ২০০০ সালে ঢাকার মোহাম্মদপুরস্থ হুমায়ুন রোডে গড়ে তোলেন সঙ্গীত প্রতিষ্ঠান সুরসপ্তক।

## ব্যক্তিগত জীবন
তিনি ড. রফিকুল মুহাম্মেদ এর সাথে বিবাহ বন্ধনে আবদ্ধ।

## ডিস্কোগ্রাফি
১৯৮৫ সালে সারগাম থেকে তার প্রথম অ্যালবাম ’পথহারা পাখি’ বের হয়।

## পুরস্কার ও স্বীকৃতি

;বাচসাস পুরস্কার

;টেলিভিশন রিপোর্টার্স এসোসিয়েশন অব বাংলাদেশ (ট্রাব) পুরস্কার

* নিউহাম ওয়েলফেয়ার ট্রাস্ট অ্যাওয়ার্ড ২০১১ 
* সানরাইজ রেডিও অ্যাওয়ার্ড
* জয়নুল আবেদিন পদক
* নজরুল পুরস্কার ২০১৬ 
*একুশে পদক-২০২৫
* *[[চ্যানেল আই মিউজিক অ্যাওয়ার্ডস]] ২০২৪* - আজীবন সম্মাননা

## তথ্যসূত্র

## বহিঃসংযোগ

বিষয়শ্রেণী:নজরুল সঙ্গীত শিল্পী
বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাংলাদেশী শিল্পী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৫-এ একুশে পদক বিজয়ী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
মণিমালা ফুল

**মণিমালা** (বৈজ্ঞানিক নাম *Milletia peguensis*)  **Fabaceae** পরিবারের **Millettia** গণের এক পর্ণমোচী মাঝারি গাছ। মিলেশিয়া নামে এই ফুল পরিচিত। অনেকের কাছে এই গাছ তূমা নামেও পরিচিত।

## বিবরণী
### আকার
মণিমালা ফুল ১০ মি পর্যন্ত উচু ও লম্বাটে গড়নের। যৌগপত্র ১-পক্ষল, বিজোড়পক্ষ, পত্রিকা ৭টি, পাতা ঘন-সবুজ, মসৃণ, ডিম্বাকৃতি। মায়ানমারের পেগু অঞ্চল এর আদি নিবাস।

### ফুল
বসন্তে শূন্য ডালগুলি ফুলের অজস্র ঝুলন্ত ছড়ায় ঝলমল করে। শিমগোত্রীয় বিধায় ফুলের গড়ন শিম কিংবা মটরশুটির মত। ফুল ছোট, গোলাপী-বেগুনি রঙের। অসংখ্য ছোট ছোট ফুল ঝুলন্ত ছড়ায় মালার মতো ঝলমল করে। ৫-৬ মিমি লম্বা।  শীতে সব পাতা ঝরে পড়ে, বসন্তের শেষে নতুন পাতা গজায় এবং গ্রীষ্মকালের প্রথম ভাগ পর্যন্ত থাকে।।

### বীজ
বীজ ২-৩ টি, বীজে চাষ হয়।

### অন্যান্য ব্যবহার
এই উদ্ভিদের জন্য কোন ঔষধি বা অন্যান্য ব্যবহারের তথ্য পাওয়া যায়নি কিন্তু সাধারণত বোঝা যায় যে এর কাঠ সম্ভবত কঠিন, ভারী। গাছটি ভারতের দিল্লীতে সহজেই বংশ বিস্তার করে কিন্তু অন্যান্য গ্রীষ্মমণ্ডলীয় দেশে এটি খুব বেশি পরিচিত নয়।

## তথ্যসূত্র

বিষয়শ্রেণী:গাছ
বিষয়শ্রেণী:মিয়ানমারের উদ্ভিদ
বিষয়শ্রেণী:বাংলাদেশের উদ্ভিদ
২০১৬–১৭ আফগানিস্তান ক্রিকেট দলের বাংলাদেশ সফর

আফগানিস্তান ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর ও অক্টোবর, ২০১৬ সালে বাংলাদেশ সফর করে। এ সফরে দলটি বাংলাদেশ ক্রিকেট দলের বিপক্ষে তিনটি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। জিম্বাবুয়ের পর এ সফরটি আফগানিস্তানের পূর্ণাঙ্গ টেস্ট দলের বিপক্ষে পূর্ণাঙ্গ সিরিজরূপে বিবেচিত হয়। এছাড়াও, ২০০৮ সালে আয়ারল্যান্ডের সফরের পর সহযোগী দেশ হিসেবে আফগানিস্তানের বিপক্ষে প্রথমবারের মতো দ্বি-পক্ষীয় ওডিআই সিরিজ। সবগুলো খেলাই মিরপুরের শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়।

সিরিজ আরম্ভের পূর্বে বাংলাদেশ ক্রিকেট বোর্ড একাদশ বনাম আফগান একাদশের মধ্যে একটি ৫০-ওভারের প্রস্তুতিমূলক খেলা ফতুল্লায় আয়োজন করা হয়। ঐ খেলায় আফগানিস্তান দল ৬৬ রানে জয় পায়। সম্প্রচারস্বত্ত্বজনিত কারণে সিরিজটি **রকেট ওডিআই সিরিজ** নামে পরিচিতি পায়। এ সিরিজে বাংলাদেশ ২-১ ব্যবধানে জয়লাভ করে।

## দলীয় সদস্য

আন্তর্জাতিক ক্রিকেট কাউন্সিল (আইসিসি) কর্তৃক সন্দেহজনক বোলিং ভঙ্গীমার বিষয় থেকে অব্যহতি পাবার পর তাসকিন আহমেদকে বাংলাদেশ দলে অন্তর্ভুক্ত করা হয়। রুবেল হোসেনকে বাদ দেয়ার পর তৃতীয় ওডিআইয়ের জন্য মোশাররফ হোসেনকে অন্তর্ভুক্ত করা হয়।

## প্রস্তুতিমূলক খেলা
### একদিনের: বাংলাদেশ ক্রিকেট বোর্ড একাদশ ব আফগান একাদশ

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## পরিসংখ্যান

## সম্প্রচার ব্যবস্থা
নিম্নবর্ণিত দেশসমূহে এ সিরিজটি সরাসরি সম্প্রচারণ করা হয়:

## তথ্যসূত্র

## আরও দেখুন
* তামিম ইকবাল
* বাংলাদেশ জাতীয় ক্রিকেট দল
* ২০১৬-১৭ ইংল্যান্ড ক্রিকেট দলের বাংলাদেশ সফর

## বহিঃসংযোগ
* ইএসপিএন ক্রিকইনফোতে সিরিজের পাতা 

বিষয়শ্রেণী:২০১৬-এ বাংলাদেশী ক্রিকেট
বিষয়শ্রেণী:২০১৬-এ আফগান ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের বাংলাদেশ সফর
বিষয়শ্রেণী:বাংলাদেশে আন্তর্জাতিক ক্রিকেট সফর
এমটিভি বিগ এফ

***এমটিভি বিগ এফ *** () হলো এমটিভি ইন্ডিয়াতে সম্প্রচারিত কয়েকটি পর্বের টেলিভিশন ধারাবাহিক। এটি ১১ অক্টোবর ২০১৫ হতে প্রতি রবিবার প্রচারিত হওয়া শুরু হয়েছিল। এই অনুষ্ঠানের প্রথম মৌসুমে উপস্থাপক ছিলেন টেলিভিশন অভিনেতা গৌতম গুলাটি এবং দ্বিতীয় মৌসুমে উপস্থাপক ছিলেন বলিউড অভিনেতা রনদীপ হুদা। তারা প্রতি পর্বে গল্পের মাধ্যমে তরুণদের তাদের নিষিদ্ধ কল্পনার সাথে কীভাবে মোকাবেলা করতে তা শিক্ষা দিয়েছেন।

## উপস্থাপক
* গৌতম গুলাটি – ১ম মৌসুম (১৩টি পর্ব)
* রনদীপ হুদা – ২য় মৌসুম (১৩টি পর্ব)

## তথ্যসূত্র

## বহিঃসংযোগ
* 
* ভুটে প্রত্যেকটি পর্ব 

বিষয়শ্রেণী:এমটিভি ইন্ডিয়ার মৌলিক অনুষ্ঠান
বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:২০১৬-এ সমাপ্ত ভারতীয় টেলিভিশন ধারাবাহিক
বিষয়শ্রেণী:ভারতীয় নাট্য টেলিভিশন অনুষ্ঠান
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:ভারতীয় সংহিতা টেলিভিশন অনুষ্ঠান
বিষয়শ্রেণী:২০১০-এর দশকের ভারতীয় টেলিভিশন ধারাবাহিক
বিষয়শ্রেণী:ভারতীয় এলজিবিটি-সম্পর্কিত টেলিভিশন অনুষ্ঠান
বিষয়শ্রেণী:ভারতীয় নাট্য টেলিভিশন ধারাবাহিক
বাবলা

**বাবলা** (বৈজ্ঞানিক নাম *Acacia nilotica*) এই গাছের ইংরেজি নাম  **gum arabic tree**, **babul**, **thorn mimosa**, **Egyptian acacia**, **thorny acacia**। Fabaceae গোত্রের Acacia গণের এক প্রকার উদ্ভিদ। সংস্কৃতে নাম বলা হয় বর্বুর। ছোটোখাটো গাছটি কাঁটায় ভরা।

## আদি নিবাস
বাবলা গাছের আদি নিবাস আফ্রিকা। বর্তমানে আফ্রিকার বাইরে মধ্যপ্রাচ্য, ভারতের উষ্ণাঞ্চল, আরব ও অষ্ট্রেলিয়ায় এই গাছ পাওয়া যায়। বাংলাদেশে এই গাছ পরিকল্পনা করে লাগানো হচ্ছে।

## বিবরণী
থাম্ব|বাবলা গাছে বাবলা ধরে আছে

### গড়ন
পাতা ২-পক্ষল, পক্ষ ৬-১২টি, পত্রিকা ২০-৪০ টি, সরু, ৪-৮ মিমি লম্বা। এই গাছ সর্বোচ্চ ২৪-৩০ ফুট পর্যন্ত লম্বা হয়। এর কাণ্ড সরল এবং গাছের উপরিভাগ ছাতার মতো বিস্ত‌ৃত হয়। এর কাণ্ড অত্যন্ত শক্ত। বাকল ফাটা ফাটা এবং ধূসর বর্ণের।

### ফুল
এর ফুল মিষ্টি গন্ধের, গোলাকার, রঙ উজ্জ্বল হলুদ। ফুলের ব্যাস ১ থেকে ১০ ইঞ্চি। ফুলগুলো উভলিঙ্গ। পাপড়ির সংখ্যা ৫টি, পাপড়িগুলোর গোড়ার দিক সংযুক্ত থাকে। পুংকেশর অসংখ্য এবং বিযুক্ত অবস্থায় থাকে।  বর্ষা ও শরতে ফোটে।

### ফল
এর ফল হয় শীতকালে। ফল ৩-৬ ইঞ্চি লম্বা হয় এবং ১/২ ইঞ্চি চওড়া হয়। তবে ফলগুলো চ্যাপ্টা হয়ে থাকে। এর রঙ সাদা। প্রতিটি ফলে ৮-১০টি বীজ থাকে। এক কেজি ফলে প্রায় আট হাজারটি বীজ থাকে।
## বিস্তৃতি
বাবলা মিসর থেকে মাগরেব এবং সহিল জুড়ে, দক্ষিণে মোজাম্বিক এবং কোয়াজুলু-নাটাল, দক্ষিণ আফ্রিকা এবং পূর্ব থেকে আরব উপদ্বীপ হয়ে ভারতীয় উপমহাদেশ  এবং বার্মা পর্যন্ত বিস্তার লাভ করেছে। এটি জাঞ্জিবার এবং অস্ট্রেলিয়া সহ তার স্থানীয় পরিসরের বাইরে ব্যাপকভাবে প্রাকৃতিকীকরণ করা হয়েছে। বাবলা গাছ মূলত প্রাণিসম্পদ দ্বারা ছড়িয়ে পড়ে।

## গুনাগুণ
* বাবলা গাছের ছাল বেদনানাশক, কাশি হলে, আঠা উদরাময় এবং আমাশয়ের জন্য উপশম হয়। 
* কবিরাজি চিকিৎসায় বহুমূত্র ও শ্বাসকষ্টরোগে আঠাও ব্যবহার করা হয়। এর মূলও উদরাময়ের জন্য ব্যবহৃত হয়।

## ব্যবহার
### কাঁটা:
বাবলা গাছে কাঁটা থাকার কারণে এটি ভালো বেড়া হিসেবে কাজে লাগে।

### কাঠ:
বাবলা গাছের কাঠ "খুবই টেকসই যদি জল-মৌসুমজাত" করা হয় এবং এর কাঠ যন্ত্রের হাতল ও নৌকার কাঠ হিসেবে ব্যবহার করা হয়। এর কাঠের ঘনত্ব হচ্ছে প্রায় ১১৭০&nbsp;কেজি/মিটার৩।

## চিত্রশালা

File:Vachellia nilotica, Village Behlolpur, Punjab, India.JPG|বেহলোলপুর গ্রামে বাবলা গাছ, পাঞ্জাব, ভারত
File:Vachellia nilotica, at village Chaparr Chirri, Mohali, Punjab, India.JPG|চাপ্পার চিড়ি গ্রামে বাবলা গাছ, মোহালি, পাঞ্জাব, ভারত
File:Acacia-nilotica.jpg|বাবলার বহুফলক পাতা, বীজ, ফুল এবং বীজ শুঁটি


## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:আজারবাইজানের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:আরবীয় উপদ্বীপের উদ্ভিদ
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:উদ্ভিজ্জ রঞ্জক
শক্তি - অস্তিত্ব কে এহশাস কী

***শক্তি - অস্তিত্ব কে এহসাস কি*** () হলো ভারতীয় পারিবারিক নাটক, যেটি ২০১৬ সালের জুন হতে কালারস-এ সম্প্রচারিত হয়। এই নাটকটি রশ্মি শর্মার রশ্মি শর্মা টেলিফিল্মস লিমিটেড প্রযোজনা করছে। এই নাটকটি প্রতি সপ্তাহের সোমবার হতে শুক্রবার প্রচারিত হয়।

ভিভিয়ান দিসেনা এবং রুবিনা দিলাইক এই নাটকের প্রধান চরিত্রে অভিনয় করেন। এই জুটির জন্য এই নাটকটি সম্প্রচারের শুরু হতেই টেলিভিশন রেটিং-এর শীর্ষে অবস্থান করছে। এই নাটকটি স্টার প্লাস-এ সম্প্রচারিত ইয়ে হে মহাব্বাতে নাটকের সাথে টেলিভিশন রেটিং-এ তীব্র প্রতিদ্বন্দ্বিতা করছে।

## কাহিনী
এই নাটকের কাহিনীটি হলো দুই বোনের, সৌমিয়া (রুবিনা দিলাইক) এবং সুরভী (রোশনি সাহোতা)। ছোটবেলা হতেই সৌমিয়ার তার বাবা এবং দাদীর সাথে ভাল সম্পর্ক ছিল না, কিন্তু তার মা তাকে খুব আদর যত্নে বড় করে। অন্যদিকে সুরভী তার বাবা হতে সমস্ত আদর পেত। সৌমিয়া একটি শান্ত এবং চুপচাপ মেয়ে, কিন্তু সুরভী একটি মজার এবং বাক্পটু মেয়ে। এক কষ্ট-সৃষ্টিকর্তা, হারমান (ভিভিয়ান দিসেনা), গুন্ডাদের কাছ থেকে পালানোর সময় সৌমিয়াদের বাসায় এসে পরে। সেখানে থাকাকালীন হারমান সৌমিয়াকে দেখতে পায়।

হারামান জানতে পারে যে তার পেছনে গুন্ডা লাগানোর কাজটি সুরভী করেছে তাই হারামান তাকে অপহরণ করার সিদ্ধান্ত গ্রহণ করে, কিন্তু হারামান ভুল করে সৌমিয়াকে অপহরণ করে নিয়ে আসে। হারমান তার ভুল পরবর্তী দিন জানতে পারে, কিন্তু সকল গ্রামবাসী সৌমিয়ার প্রতি অপবাদ আরোপ করে যে সে হারমানের সাথে রাত্রি যাপন করেছে। দুই পরিবারের মান-সম্মান বাঁচানোর জন্য হারমানের বাবা হারমানকে সৌমিয়ার সিঁথিতে সিঁদুর দিতে বলে। নিম্মি (রিনা কাপুর) হারমান এবং সৌমিয়ার এই ঘটনা জানতে পেরে বিস্মিত হয়ে যান।

সৌমিয়ার মা চিন্তিত হয়ে যান কারণ তিনি মনে করেন যে হারমান তার মেয়ের জন্য সঠিক পুরুষ নয়। হারমান যদি সৌমিয়ার সত্য জানতে পারে তবে সে তার বিরুদ্ধে চলে যাবে। হারমানের মা, সৌমিয়ার বাবা এবং দাদীর প্রতিবাদ করা সত্ত্বেও সৌমিয়া এবং হারমানের বিবাহ সম্পন্ন হয়। বিবাহের মধ্যে সৌমিয়ার দাদী সৌমিয়াকে বিষ দিতে চেয়েছিল, কিন্তু সৌমিয়া বেঁচে যায়। বিষ দেওয়ার ব্যর্থ চেষ্টার পর, সৌমিয়ার বাবা একটি সাপের মাধ্যমে বিষ দিতে চেয়েছিল। সুরভী সেই সাপটি দেখতে পেয়ে সাপটির বদলে ব্রেসলেট দিয়ে দেয়। সৌমিয়া এই ঘটনা সম্পর্কে অচেতন ছিল। পরে সৌমিয়া জানতে পারে যে সে হিজরা।

## অভিনেতা ও অভিনেত্রী

### প্রধান
* ভিভিয়ান দিসেনা - হারমান সিং
* রুবিনা দিলাইক - সৌমিয়া হারমান সিং

### আবর্তক
* সোনিয়া অযোধ্যা - ঝর্ণা
* রোশনি সাহোতা - সুরভী
* লাক্স হাণ্ডা - ভারুন সিং
* রিনা কাপুর - নিম্মি কর
* আইয়ুব খান - মানিন্দার সিং 
* সুদেশ বেরি - হারাক সিং
* কাম্যা পাঞ্জাবি - প্রীত সিং
* গারিমা জেইন - রাভি সিং
* কুনাল বকশি - ইন্সপেক্টর পারগাত সিং
* মাহিরা খুরানা - সৌমিয়া (শিশু)
* তাশিন শাহ - সুরভী (শিশু)
* একতা সিং - সায়া

## তথ্যসূত্র

বিষয়শ্রেণী:ভারতীয় টেলিভিশন ধারাবাহিক
বিষয়শ্রেণী:কালার্স টিভির মৌলিক অনুষ্ঠান
বিষয়শ্রেণী:ভারতীয় টেলিভিশন নাটক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:পাঞ্জাব, ভারতের পটভূমিতে টেলিভিশন অনুষ্ঠান
ঋতু মণি

**মোসাম্মৎ ঋতু মণি** (জন্ম: ৫ ফেব্রুয়ারি, ১৯৯৩) বগুড়ায় জন্মগ্রহণকারী বিশিষ্ট বাংলাদেশী প্রমিলা ক্রিকেটার। বাংলাদেশ ক্রিকেট দলের অন্যতম সদস্য তিনি। ঘরোয়া ক্রিকেটে রাজশাহী বিভাগের পক্ষে খেলছেন। দলে তিনি মূলতঃ ডানহাতে মিডিয়াম পেস বোলিং করে থাকেন। পাশাপাশি ডানহাতে ব্যাটিংয়েও পারদর্শী **ঋতু মণি**।

## খেলোয়াড়ী জীবন
২০ আগস্ট, ২০১২ তারিখে ডাবলিনে পাকিস্তানের বিপক্ষে একদিনের আন্তর্জাতিকে অভিষেক ঘটে তার। এরপর একই মাসের ২৮ তারিখে টুয়েন্টি২০ আন্তর্জাতিকে আয়ারল্যান্ডের বিপক্ষে অভিষিক্ত হন তিনি। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় বাংলাদেশ ক্রিকেট বোর্ড (বিসিবি) কর্তৃপক্ষ কর্তৃক ঘোষিত বাংলাদেশ দলের অন্যতম সদস্য ছিলেন। কিন্তু প্রতিযোগিতার একটিমাত্র খেলায় ওয়েস্ট ইন্ডিজের বিপক্ষে মাঠে নামার সুযোগ পান। ২০ মার্চ, ২০১৬ তারিখে চেন্নাইয়ের ঐ খেলায় ডিন্দ্রা ডটিনের শিকারে পরিণত হন। ঐ খেলায় তার দল ৪৯ রানে পরাজিত হয়েছিল।

২০১৯ স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।

## তথ্যসূত্র

## আরও দেখুন
* জনক গামাগে
* খাদিজা তুল কুবরা
* বাংলাদেশ জাতীয় মহিলা ক্রিকেট দল
* ২০১৬ বাংলাদেশ মহিলা ক্রিকেট দলের আয়ারল্যান্ড সফর

## বহিঃসংযোগ
* ESPN Cricinfo player profile

বিষয়শ্রেণী:বাংলাদেশী নারী ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:বগুড়া জেলার ব্যক্তি
বিষয়শ্রেণী:রাজশাহী বিভাগ থেকে আগত ক্রিকেটার
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
সরু চাকলি

**সরু চাকলি** পশ্চিমবঙ্গের একটি অতি জনপ্রিয় পিঠে। বিউলির ডাল ও চাল সহযোগে প্রস্তুত সরু চাকলি আকৃতিতে রুটির মত। এটি অনেকটি দক্ষিণ ভারতীয় খাবার আপ্পামের মত।

## প্রস্তুত প্রণালী
সরু চাকলির প্রধান উপকরণ বিউলির ডাল। এছাড়া লাগে সামান্য মটর ডাল, অল্প চাল ও ঘি অথবা তেল। রান্নার জন্য লাগে একটি তাওয়া অথবা চাটু। প্রথমে বিউলির ডাল, সামান্য মটর ডাল ও সামান্য চাল মিশিয়ে তা মিহি করে বেঁটে নেওয়া হয়। তাতে সামান্য নুন সহযোগে জল মিশিয়ে লেই তৈরী করা হয়। উত্তপ্ত তাওয়া ঘি বা তেল মাখিয়ে তারপর মিশ্রণটি ছড়িয়ে দেওয়া হয়। তারপর তা আস্তে আস্তে ভেজে তোলা হয়।

## আরও দেখুন
* আপ্পাম।

## তথ্যসূত্র

বিষয়শ্রেণী:ঝাল পিঠা
বিষয়শ্রেণী:পিঠা
শ্বেত দূতী

**শ্বেত দূতী** (বৈজ্ঞানিক নাম: *Wrightia antidysenterica*) হচ্ছে এপোসিনাসি পরিবারের একটি গাছ। এটি মূলত একটি গুল্ম। অনেকে শ্বেত দূতীকে কুরচি বা গিরিমল্লিকাও বলে ভুল করে থাকে, কারণ এটিকে *Holarrhena pubescens* হিসেবে বিভিন্ন প্রকাশনায় ভুলভাবে উপস্থাপন করা হয়েছে।

## আকার
বাংলাদেশ ও ভারতের প্রজাতি ৬-৭ মিটার উচু, পত্রমোচী গাছ। এর কাণ্ড সরল, বাকল অমসৃণ ও হালকা ও ধূসর রঙের হয়ে থাকে। পাতা বেশ বড় ১২-২০ সেমি লম্বা। ভল্লাকার বা লম্ব-ডিম্বাকার।

## ফুল
বসন্তের শেষে সমস্ত গাছে ছোট ছোট থোকার সাদা ফুলে ভরে ওঠে এবং শরৎ পর্যন্ত কিছু গাছে ফুল দেখা যায়। ২-৪ সেমি চওড়া ফুলের ২-৩ সেমি লম্বা নলের আগায় ৫ পাপড়ি, সুগন্ধি। ফল সজোড়, সরু, ২০-৩৫ সেমি ৫-৬ মিমি।।

## বীজ
বীজ ১-১.৩ সেমি লম্বা, বাদামি রোমে জড়ানো। বীজ ও শিকড় থেকে গজান চারার মাধ্যমে চাষ।

## গুনাগুণ
* কুরচির ছালে রয়েছে হোলাডিনেমাইন, কুরচাসিন, কোনিমাইন, হোলডিসিন আর সিটেস্টেরল নামক অ্যালকালয়েড। 
* কুরচির ছাল রক্ত আমাশয় ও রক্তপিত্তের ঔষধ। এছাড়া পাতা, শিকড় ও বিভিন্ন রোগ নিরাময়ে ব্যবহৃত হয়। 
* সর্পদংশন এবং বিছার কামড়ে এ গাছের বাকল ব্যবহার করা হয়।

## তথ্যসূত্র

বিষয়শ্রেণী:ঔষধি উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:পত্রমোচী গাছ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:থাইল্যান্ডের উদ্ভিদ
গড়শিঙ্গা

**গড়শিঙ্গা** (বৈজ্ঞানিক নাম *Dolichandrone spathacea*)  **Bignoniaceae** পরিবারের *Dolichandrone* গণের উদ্ভিদ। সুন্দরবনসহ দক্ষিণ-পূর্ব এশিয়ার দেশগুলোর প্রজাতি।

## আকার
লম্বাটে ১৫-২০মি উঁচু পর্ণমোচী গাছ। ৩০ সেমি লম্বা যৌগপত্র বিজোড়পক্ষ, পত্রিকা ৭-৯টি আয়তাকার, চোখা, ৫-৮ সেমি লম্বা।

## ফুল
বসন্তে পাতা ঝরে আর গ্রীষ্মে ফুল। ফুল বড়, ১২-১৫সেমি লম্বা, ডালের আগায় একটি বা একাধিক। বৃতি চওড়া। দল নলাকার, ভেরীবৎ, সাদা, মুখের লতিগুলো কুঁচকান ও দাঁতাল। ফুল ফোঁটে রাতে ও সকালেই ঝরে যায়।

## ফল
ফল ৪৫×৩ সেমি আর বীজ ২-৩সেমি লম্বা, পানিতে ভাসে। বীজে চাষ।

## বিস্তৃতি
এটি দক্ষিণ ভারত, শ্রীলঙ্কা থেকে নিউ ক্যালেডোনিয়ায়ে দেখা যায়।

## তথ্যসূত্র

বিষয়শ্রেণী:গাছ
বিষয়শ্রেণী:ভারতের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:শ্রীলঙ্কার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
সন্দীপ আনন্দ (অভিনেতা)

**সন্দীপ আনন্দ** হচ্ছেন একজন ভারতীয় টেলিভিশন অভিনেতা। তিনি অধিক পরিচিত লাইফ ওকেতে প্রচারিত নাটক মে আই কাম ইন ম্যাডাম?-এ "সাজান" চরিত্রের অভিনয়ের জন্য। একই সাথে তিনি সাব টিভিতে প্রচারিত এফ.আই.আর.-এ "বিল্লু" চরিত্রের জন্যও জনপ্রিয়তা অর্জন করেছেন।

## পেশাগত জীবন
আনন্দ তার অভিনয়য়ের জীবন শুরু করে ৭ বছর বয়সে। তিনি টেলিভিশন অভিষেক করেন ২০০৭ সালে, ইউটিভি বিন্দাস-এ প্রচারিত *সুন ইয়ার চিল মার* নাটকের মাধ্যমে। পরে তিনি সাব টিভিতে প্রচারিত নাটক এফ.আই.আর.-এ "বিল্লু" চরিত্রেও অভিনয় করেন।

তিনি দুইটি গ্রিক নাটক পরিচালনা করেছেন, যার মধ্যে একটি ছিল "কিং অয়েডিপাস ট্র্যাজেডি"। তিনি প্রায় ১০টি ভাষা জানেন যার মধ্যে রয়েছে সিন্ধি, সংস্কৃত, পাঞ্জাবি, গ্রিক। তিনি একজন প্রশিক্ষিত শাস্ত্রীয় সঙ্গীতজ্ঞ। তিনি নাটক ছাড়াও বেশ কয়েকটি টেলিভিশন বিজ্ঞাপনে করেছেন।

## নাটক

## তথ্যসূত্র

## বহিঃসংযোগ
* ইন্টারনেট মুভি ডেটাবেজে সন্দীপ আনন্দ (ইংরেজি)
* টুইটারে সন্দীপ আনন্দ

বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেতা
গগনশিরীষ

**গগনশিরীষ** (বৈজ্ঞানিক নাম: *Albizia richardiana, স্থানীয় নাম :- চাম্পল, সুন্দর-কড়ই*) **Fabaceae** পরিবারের **Albizia** গণের সরলাকৃতির দীর্ঘকায় বৃক্ষ বিশেষ। বাংলাদেশের অনেক অঞ্চলে এ গাছকে *রোডচাম্বল* নামেও ডাকা হয়। প্রায় দেড়শ' বছর আগে মাদাগাস্কা থেকে এই গাছ কলকাতা বোটানিক্যাল গার্ডেন হয়ে বাংলাদেশে এসেছে।

## বিবরণ
গগনশিরীষের ডালপালা ঊর্ধ্বমুখী। এর উচ্চতা ৩০-৪০ মিটার।

### আকার
গগনশিরীষ পত্রমোচী গাছ। যৌগপত্র, ৬ থেকে ৭ সেমি লম্বা, পক্ষ ১০ থেকে ১৪টি, তাতে সরু ৬ মিমি লম্বা ৫০ থেকে ১০০টি ক্ষুদ্র পত্রিকা। শীতের শেষ দিকে পাতা ঝরতে শুরু করে। তার পর চৈত্র-বৈশাখে অসংখ্য সরু পাতায় ভরে ওঠে গাছ।

### ফুল
এই গাছে বর্ষার শেষের দিকে ফুল ফোটে। ফুলের রং সাদা হয় ও দেখতে ছোট আকারের।

### ফল
ফল চ্যাপ্টা, হালকা বাদামি ও পাতলা হয়। এগুলো বাতাসে ভেসে অনেক দূর চলে যেতে পারে।
## চিত্রশালা

## তথ্যসূত্র

বিষয়শ্রেণী:গাছ
বিষয়শ্রেণী:পত্রমোচী গাছ
বিষয়শ্রেণী:মাদাগাস্কারের উদ্ভিদ
ডেঙ্গু ভাইরাস

**ডেঙ্গু ভাইরাস** বা **ডেঙ্গি ভাইরাস**() (DENV)  হলো *ফ্ল্যাভিভাইরিডি* পরিবার ও *ফ্ল্যাভিভাইরাস* গণের অন্তর্ভুক্ত মশা বাহিত এক সূত্রক আরএনএ(RNA) ভাইরাস। এটি ডেঙ্গু জ্বরের জন্য দায়ী  
এই ভাইরাসের পাঁচটি সেরোটাইপ পাওয়া গিয়েছে। যাদের প্রত্যেকেই পূর্ণরূপে রোগ সৃষ্টি করতে সক্ষম। এডিস ইজিপ্টি মশা(A. aegypti) এই ভাইরাসের বাহক। একই মশা ইয়েলো ফিভার ভাইরাস, জিকা ভাইরাস, চিকুনগুনিয়া ভাইরাসেরও বাহক।

## তথ্যসূত্র

## বহিঃসংযোগ
* 3D electron microscopy structures of dengue virus from the EM Data Bank(EMDB)
*
*

বিষয়শ্রেণী:ফ্ল্যাভিভাইরাস
বিষয়শ্রেণী:ডেঙ্গু জ্বর
বিষয়শ্রেণী:মশা বাহিত রোগ
জনসংখ্যার ভিত্তিতে তামিলনাড়ুর শহরের তালিকা

তামিলনাড়ু রাজ্য হল ভারতের সবচেয়ে বেশি নগরায়ীত রাজ্য।২০১১ সালের জনগননা অনুযায়ী রাজ্যটিতে ৪ টি মহানগর ও অনেকগুলি বৃহত্ত শহর রয়েছে।
## শহরের তালিকা

## তথ্যসূত্র

বিষয়শ্রেণী:তামিলনাড়ু
বিষয়শ্রেণী:তামিলনাড়ুর শহর ও নগর
ন্যাপ্রক্সেন

**ন্যাপ্রক্সেন** () হচ্ছে প্রোপিওনিক অ্যাসিড শ্রেণীর নন-স্টেরয়ডাল প্রদাহ বিরোধী ঔষধ যা ব্যথা, জ্বর ও প্রদাহের চিকিৎসায় ব্যবহৃত।  এটি একটি অনির্দিষ্ট কক্স (COX) ইনহিবিটর। যাদের হার্ট অ্যাটাক, স্ট্রোকের ঝুঁকি অনেক বেশি তাদের ক্ষেত্রে দীর্ঘমেয়াদে ব্যথানাশক ঔষধ খাওয়ার প্রয়োজন হলে ন্যাপ্রক্সেন কে বাছাই করা হয় কারণ এটি এ সকল ক্ষেত্রে অপেক্ষাকৃত কম ঝুঁকিপূর্ণ॥ 
পাকস্থলীর আলসারের ক্ষেত্রে আইবুপ্রফেনের তুলনায় ন্যাপ্রক্সেনকে মাঝারি ধরনের ঝুঁকিপূর্ণ বলা হয়। এক্ষেত্রে আইবুপ্রফেনকে সবচেয়ে কম ও ইনডোমেথাসিনকে সর্বাপেক্ষা বেশি ঝুঁকিপূর্ণ হিসাবে গণ্য করা হয়। 
যাদের আগে একবার পাকস্থলীতে ঘা হয়েছে বা ঘা আছে এমন ব্যক্তিদের ক্ষেত্রে NSAID এর সাথে একটি প্রোটন পাম্প ইনহিবিটর (যেমন ওমিপ্রাজল) দেয়া হয়।

## ব্যবহার
মাইগ্রেন, গাউট, সোরিয়াটিক আর্থ্রাইটিস, অস্টিওআর্থ্রাইটিস, অ্যাঙ্কাইলোজিং স্পন্ডাইলাইটিস, টেন্ডনের প্রদাহ, ডিসমেনোরিয়া বা মাসিকের সময় ব্যথা, বার্সাইটিস, প্রদাহজনিত ব্যথা, জ্বর প্রভৃতির চিকিৎসায় এটি ব্যবহৃত হয়।

## তথ্যসূত্র

## বহিঃসংযোগ

* 
* 
* MedlinePlus Information on naproxen
* FDA Drug Prescribing Information on drugs.com
* FDA Statement on Naproxen, released ২০ ডিসেম্বর 2004
* Alzheimer's Disease Anti-Inflammatory Prevention Trial
* Forbes article (expressing the point of view that the risk of heart attack or stroke was overstated)
* Which NSAID for Heart Disease Patients? – Medscape
* U.S. National Library of Medicine: Drug Information Portal – Naproxen
* Aleve Daily Med
* Naproxen bound to proteins in the PDB
* Use of naproxen in the Treatment of RSD 

বিষয়শ্রেণী:ব্যথানাশক
বিষয়শ্রেণী:ঔষধ
বিষয়শ্রেণী:প্রদাহ বিরোধী অ-স্টেরয়েড ওষুধ
কোকেয়ারা

**কোকেয়ারা**
(বৈজ্ঞানিক নাম: *Abisara fylla (Westwood)*) যার মূল শরীর গাঢ় খয়েরি বর্ণের এবং ডানা দুটিতে হালকা হলুদ রঙের পটি দেখা যায়। এরা মাঝারি আকৃতির প্রজাপতি। এরা রিওডিনিডি পরিবার এবং রিওডিনিনি উপগোত্রের সদস্য। এদের সামনের ডানার সামনের দিকের মাঝামাঝি অর্থাৎ ৪ নম্বর ভেন থেকে ভূমিকোন অবধি আড়াআড়ি ভাবে একটা হলুদ পটি দেখা যায়। ডানার শীর্ষে এবং শীর্ষ থেকে একটু ভিতর দিকে দু’একটা ছোট ছোট বিন্দু দেখা যায়। পিছনের ডানার শীর্ষে দুটো মাঝারি মাপের কালো তিলক দেখা যায়। এই তিলক দুটির নীচ থেকে ভূমিকোণ পর্যন্ত অনেকগুলি ছোট ছোট বিন্দু দেখা যায়। এই তিলক এবং বিন্দুগুলিকে ঘিরে সাদা দাগ দেখা যায়।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
## আকার
কোকেয়ারার প্রসারিত অবস্থায় ডানার আকার ৫০-৬০মিলিমিটার দৈর্ঘ্যের হয়।
## বিস্তার
এরা ঘন অরণ্য পছন্দ করে। হিমালয় এর ৬৬০০ ফুট উচ্চতা পর্যন্ত কোকেয়ারাদের বিস্তার। নেপাল   
, মায়ানমার এবং পশ্চিম চীন এর কিছু অংশেও এদের দেখতে পাওয়া যায়।
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

প্রথম দর্শনে সহজেই এই প্রজাতিকে ব্যান্ডেড ট্রি ব্রাউন এবং মিক্সড পাঞ্চ এর স্ত্রী প্রকারের সাথে ভ্রম হওয়া স্বাভাবিক। ডানার উপরিতল পুরুষ প্রকারে কালচে বাদামী এবং স্ত্রী প্রকারে ফ্যাকাসে বাদামী বর্নের। সামনের ডানায় কোস্টার প্রায় মধ্যভাগ থেকে টর্নাস এর খানিক উপর পর্যন্ত বিস্তৃত একটি চওড়া ডিসকাল বন্ধনী বর্তমান যা পুরুষ প্রকারে ইষদ হলুদ (creamy yellow) এবং স্ত্রী প্রকারে সাদা। উক্ত বন্ধনীটি নীচের দিকে অপেক্ষাকৃত সরু। সাবটার্মিনাল একটি সরু রেখা অথবা দাগ কোস্টাল শিরার নীচ থেকে টর্নাসের উপর পর্যন্ত বিস্তৃত। টার্মেন পর্যায় ক্রমে সাদা এবং কালচে। পিছনের ডানায় উভয় তোলে, বিভিন্ন আকৃতির ছোট ও বড় কালো সাব-টার্মিনাল ছোপের সারি দেখা যায় এবং ছোপগুলির বহিঃপ্রান্তে সাদা ছোট দাগ অথবা বিন্দু বিদ্যমান। পিছনের ডানা ৪ নং শিরা প্রান্তে সামান্য অগ্রবর্তী (slighly produced)।

ডানার নিম্নতল স্ত্রী পুরুষ প্রকারে উপরিতলের অনুরূপ।

## আচরণ
অন্যান্য 'জুডি' প্রজাতির ন্যায় কোকেয়ারা ছায়াছন্ন জায়গায় থাকতে পছন্দ করে, পড়ন্ত বিকেল এবং সন্ধ্যার সময় এদের অধিকতর সক্রিয় দেখা যায় এবং এরা কখনো সম্পূর্নরূপে ডানা বন্ধ অবস্থানে বসতে পারে না, পিঠের উপর ডানা সামান্য ফাঁক রেখে অবস্থান করে কারণ এদের ডানার তল সামান্য বাঁকানো (curved)। এরা খুব দ্রুত গতিতে উড়তে পারে তবে এরা ভীষণভাবে স্থানীক (territorial) বিশেষত পুরুষরা। এরা ওড়ার সময় ছোট ছোট ঝাঁকি দিয়ে উড়তে থাকে এবং কখনই একনাগাড়ে একটানা উড়ান দেয় না। এরা পাহাড়ের পাদদেশের বন এবং ছায়া অঞ্চল পছন্দ করে। সাধারণত কোকেয়ারাকে পাখীদের বিষ্ঠা অথবা পচা পাকা ফল খেতে দেখা যায় এবং যখন এরা বসে তখন ডানা দুটি সবসময় অর্ধেক খুলে বসে থাকে। পার্বত্য অঞ্চলে ৫৫০-২০০০ মিটার উচ্চতা পর্যন্ত এদের বিচরণ লক্ষ্য করা যায়। নিচু উপত্যকা অঞ্চলে এদের সারা বছরই সক্রিয় থাকতে দেখা যায়। পুরুষ প্রকারদের প্রায়শই জঙ্গলের সরু পথে এবং উন্মুক্ত অঞ্চলে টহল (patroling) দিয়ে বেড়াতে দেখা যায়।

## চিত্রশালা
## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত রিওডিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫১-এ বর্ণিত প্রজাপতি
চামচিকা

**চামচিকা**, নির্দিষ্টভাবে, ***ক্ষুদে চামচিকা*** (*Pipistrellus coromandra*) ভেসপার্টিলিওনিডি (সাধারণ বাদুড়) পরিবারের *পিপিস্ট্রেল* বাদুড়ের এক প্রজাতি। এদের আফগানিস্তান, বাংলাদেশ, ভারত, পাকিস্তান, নেপাল, ভুটান, কম্বোডিয়া, মায়ানমার, শ্রীলঙ্কা, থাইল্যান্ড ও ভিয়েতনামে পাওয়া যায়।

## বর্ণনা
মাথা-শরীর বরাবর চামচিকা  লম্বা হয়ে থাকে। হাত হয় । ওজন হয়ে থাকে  এবং পাখার প্রসারতার দৈর্ঘ্য  অবধি।
## খাবার
এরা সাধারণত পোকামাকড় খেয়ে পরিবেশের ভারসাম্য রক্ষায় যথেষ্ট সহায়ক। মানবদেহের জন্য মারাত্মক ক্ষতিকর অসংখ্য কিটপতঙ্গ খেয়ে ফেলে। এ ছাড়াও কলা, পেয়ারা, সফেদা জাতীয় ফলের রস শুষে খায়।
## স্বভাব ও প্রজনন
শহরে মূলত পুরনো পরিত্যক্ত দালনে উল্টো হয়ে ঝুলে থাকে হাজার হাজার চামচিকা। এরা নিশাচর নয়, তাই দিনের বেলাতেই বিক্ষিপ্তভাবে কিচিরমিচির শব্দ তুলে আহার সংগ্রহে ব্যস্ত হয়ে পড়ে। স্ত্রী চামচিকা বছরে দুবার প্রসব করে থাকে। প্রতিবার কমপক্ষে দুটি করে বাচ্চা প্রসব করে। 

## তথ্যসূত্র

বিষয়শ্রেণী:চামচিকা
বিষয়শ্রেণী:বাদুড়
বিষয়শ্রেণী:স্তন্যপায়ী প্রাণী
বিষয়শ্রেণী:বাংলাদেশের স্তন্যপায়ী
বিষয়শ্রেণী:পাকিস্তানের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:আফগানিস্তানের স্তন্যপায়ী
বিষয়শ্রেণী:ভুটানের স্তন্যপায়ী
বিষয়শ্রেণী:শ্রীলঙ্কার স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:১৮৩৮-এ বর্ণিত স্তন্যপায়ী
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
ইউএফসি

**আলটিমেট ফাইটিং চ্যাম্পিয়নশিপ** (**ইউএফসি**) হলো আমেরিকার মিশ্র মার্শাল আর্টসের কোম্পানি। এর মূল প্রতিষ্ঠান হলো ডাব্লিউএমই-এমজি। ইউএফসির সদর দপ্তর যুক্তরাষ্ট্রের লাস ভেগাস, নেভাডায় অবস্থিত। এটা বিশ্বের সবচেয়ে বড় মিশ্র মার্শাল আর্টসের কোম্পানি, যেখানে বিশ্বের সব স্বনাম ধন্য মিশ্র মার্শাল আর্টিস্টরা খেলে। এর সদর দপ্তর যুক্তরাষ্ট্রে-এ হলেও এর বিভিন্ন অনুষ্ঠান বিশ্বের বিভিন্ন দেশে অনুষ্ঠিত হয়। এই কোম্পানির খেলোয়াড়রা ১০টি বিভাগে বিভক্ত এবং এর খেলা মিশ্র মার্শাল আর্টসের নিয়ম অনুসারে সম্পাদিত হয়। ইউএফসি আজ পর্যন্ত প্রায় ৩০০টি খেলার অনুষ্ঠানের আয়োজন করেছে। এই কোম্পানির বর্তমান প্রেসিডেন্ট হলেন ডানা ওয়াইট।

## ওজন বিভাগ / বর্তমান চ্যাম্পিয়ন

ইউএফসি বর্তমানে ৯টি ওজন বিভাগে খেলোয়াড়দের বিভক্ত করেছে। এই ৯টি ওজন বিভাগের সর্বমোট ১০টি চ্যাম্পিয়নশিপ রয়েছে।

## তথ্যসূত্র

## বহিঃসংযোগ
* অফিশিয়াল ওয়েবসাইট ইউএফসি
* এমএমএ ফাইট কেজ
* ইউটিউবে ইউএফসি

বিষয়শ্রেণী:ক্রীড়া প্রতিযোগিতা
বিষয়শ্রেণী:২০১৬-এর অধিগ্রহণ ও একত্রীকরণ
ব্রিডি ক্রিকেট ক্লাব

**ব্রিডি ক্রিকেট ক্লাব** () উত্তর আয়ারল্যান্ডের কাউন্টি টায়রনের মাগেরাম্যাসন গ্রামে প্রতিষ্ঠিত একটি ক্রিকেট ক্লাব। নর্থ ওয়েস্ট সিনিয়র লীগের প্রথম বিভাগে ক্লাবটি প্রতিনিধিত্ব করছে। বর্তমানে ক্লাবটি নর্থ ওয়েস্ট সিনিয়র কাপের শিরোপাধারী।

## ইতিহাস
পূর্বে ক্লাবটি মাঝারি সারির ক্লাবরূপে সফলতা পায়। পরবর্তীতে ১৯৭৪ সালে বৃহৎ ক্লাবের মর্যাদার অধিকারপ্রাপ্ত হয়।

২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতার স্বাগতিক দলের খেলা আয়োজনের জন্য ক্লাবের মাঠ ব্যবহার করা হয়। এছাড়াও, ২০১৫ সালে আয়ারল্যান্ড ও স্কটল্যান্ডের মধ্যকার তিনটি টুয়েন্টি২০ আন্তর্জাতিক খেলা এখানে অনুষ্ঠিত হয়েছে। ২০১৬ সালের বাংলাদেশ মহিলা ক্রিকেট দলের আয়ারল্যান্ড সফরের সবকটি খেলাই এ মাঠে হবার কথা রয়েছে।

## সাফল্যগাথা
*আলস্টার কাপ: ১
**২০১৪
*নর্থ ওয়েস্ট সিনিয়র কাপ: ১
**১৯৯৬, ২০১১

## তথ্যসূত্র

## বহিঃসংযোগ
*Bready Cricket Club 

## আরও দেখুন
* আয়ারল্যান্ড ক্রিকেট দল
* ক্লোনটার্ফ ক্রিকেট ক্লাব গ্রাউন্ড
* ২০১৫ আইসিসি বিশ্ব টুয়েন্টি২০ বাছাইপর্ব
* ২০১৬ বাংলাদেশ মহিলা ক্রিকেট দলের আয়ারল্যান্ড সফর

বিষয়শ্রেণী:কাউন্টি টাযরনের ক্রীড়া
বিষয়শ্রেণী:উত্তর আয়ারল্যান্ডের ক্রিকেট ক্লাব
বিষয়শ্রেণী:নর্থ ওয়েস্ট সিনিয়র লীগের সদস্য
বিষয়শ্রেণী:কাউন্টি টায়রনের ক্রিকেট ক্লাব
মনোহরপুর ইউনিয়ন, জীবননগর

**মনোহরপুর ইউনিয়ন** বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।মনোহরপুর ,পিয়ারাতলা ,কালা ,ধোপাখালী,মাধপখালী,রাজাপুর ,মানিকপুর গ্রামনিয়ে গঠিত ।এটি বাংলাদেশর শেষ সীমান্তের একটি ইউনিয়ন ।এই ইউনিয়ন চুয়াডাঙ্গা জেলার একমাত্র ইউনিয়ন যেখানে পাখিদের অভয় অরণ্য ঘোষণা করা হয়েছে ।

## অবস্থান ও আয়তন
এটি জীবননগর শহর থেক ৪ কিলোমিটার দুরে আবস্থিত ।এই ইউনিয়ন এর আয়তন ৪৫৯৪.৮৪ বর্গ কিলোমিটার ।

## প্রশাসনিক এলাকা
•মনোহরপুর
•ধোপাখালী 
•মাধপখালী 
•রাজাপুর 
•মানিকপুর 
•কালা 
•পিয়ারাতলা

## ইতিহাস
২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে মনোহরপুর ইউনিয়ন একটি।

## শিক্ষা

এখানে কয়েকটি উল্লেখযোগ্য শিক্ষা প্রতিষ্ঠান রয়েছে ঃ

১ জীবননগর টেকনিক্যাল স্কুল এন্ড কলেজ

২ মনোহরপুর  সরকারী প্রাথমিক বিদ্যালয়

৩মনোহরপুর মাধ্যমিক বিদ্যালয়

৪ ধোপাখালী সরকারী প্রাথমিক বিদ্যালয়

৫ ধোপাখালী মাধ্যমিক বিদ্যালয়

৬ কালা সরকারী প্রাথমিক বিদ্যালয়

৭ রাজাপুর সরকারী প্রাথমিক বিদ্যালয়

৮ ধোপাখালী মাদ্রাসা

## অর্থনীতি
এ ইউনিয়নের অর্থনীতি মূলত কৃষি নির্ভর। এখানে ধান, পাট ভুট্টা  বিভিন্ন ফসল উৎপাদিত হয়।এছাড়াও এখানে আম গাছ,পেয়ারা কাঁঠাল ,খেজুর গাছ ও প্রচুর পানক্ষেত দেখতে পাওয়া যায়।

## উল্লেখযোগ্য ব্যক্তিত্ব
*মোঃ হারুন-অর-রশীদ (প্রধান শিক্ষক,গয়েশপুর মাধ্যমিক বিদ্যালয়)
*মোঃ মহসিন উদ্দিন আরিফ (প্রফেসর,সরকারী এম এম কলেজ)
*মোঃ আলীহিম (মহা হিসাব নিরীক্ষক)
*মোঃ সাখাওয়াত হোসেন (শিক্ষক,জাহাঙ্গীরনগর বিশ্ববিদ্যালয়)
*মোঃ সোহরাব হোসেন সুরদ্দিন (চেয়ারম্যান, মনোহরপুর ইউনিয়ন)
*ক্যাপ্টেন আবদুল মাবুদ (বাংলাদেশ সেনাবাহিনী)

## তথ্যসূত্র

বিষয়শ্রেণী:জীবননগর উপজেলার ইউনিয়ন
পাটিসাপটা

**পাটিসাপটা** একধরনের পিঠা যা বাংলাদেশ এবং ভারতের পশ্চিমবঙ্গ রাজ্যে জনপ্রিয়। এটি ময়দা, চালের গুড়ো, চিনি, দুধ, ক্ষীর, নারকেল ইত্যাদি দিয়ে তৈরী করা হয়। পাটিসাপটার পুর হিসেবে নারকেল এবং ক্ষীর - দুইই ব্যবহার করা হয়। বিভূতিভূষণ বন্দ্যোপাধ্যায় এর ছোটগল্প *পুঁই মাচা*-তে পাটিসাপটা পিঠার উল্লেখ আছে। 

## ইতিহাস
ষোল শতকের শেষের দিকে কবিকঙ্কন মুকুন্দরাম চক্রবর্তী রচিত চন্ডিকাব্যে এই পিঠার উল্লেখ পাওয়া যায়। 

## প্রস্তুত প্রণালী
* ঝুনো নারকেল কুরো, গুড় বা চিনি অথবা ক্ষীর পাক করে পুর বানিয়ে নিতে হবে।
* ময়দাতে দুধ, জল এবং একটু মিহি চালগুঁড়ো মিশিয়ে মন্ড পাকিয়ে গোল গোল লেচি করে নিতে হবে।
* এবার লেচিগুলো ছোটো ছোটো গোল আকারে বেলে, অল্প পুর ভিতরে দিয়ে পাটির মত পাট করে নিতে হবে।
* শেষ পাটে লবঙ্গ দিয়ে মুখ বন্ধ করে দিতে হবে। এখন একে পাট করা লম্বা আকারের দেখতে হবে।
* এরপর একে ঘিয়ে ভেজে নিয়ে চিনির রসে কিছুক্ষণ ডুবিয়ে রাখতে হবে। 
* রস থেকে তোলবার পর পাটিসাপটা পরিবেশন করা যাবে।

## তথ্যসূত্র

বিষয়শ্রেণী:মিষ্টি পিঠা
বিষয়শ্রেণী:বাঙালি রন্ধনশৈলী
বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাংলাদেশী রন্ধনশৈলী
কেডিকে ইউনিয়ন

**কেডিকে ইউনিয়ন** বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। কেডিকে এর পুর্ণরুপ হলোঃ খয়েরহুদা, দেহাটি এবং কাশিপুর। 

## অবস্থান ও আয়তন

## প্রশাসনিক এলাকা

১. কাশীপুর

২. দেহাটি

৩. খয়েরহুদা

## ইতিহাস
২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে কেডিকে একটি।

## শিক্ষাপ্রতিষ্ঠান
#কাশীপুর মাধ্যমিক বিদ্যালয়
#খয়েরহুদা প্রাথমিক বিদ্যালয়
#খয়েরহুদা প্রতিবন্ধি স্কুল
#কাশীপুর প্রাথমিক বিদ্যালয়
#দোহাটি প্রাথমিক বিদ্যালয়
#কাশেম আলী হাই স্কুল (খয়েরহুদা)

## অর্থনীতি
এ ইউনিয়নের অর্থনীতি মূলত কৃষি নির্ভর। এখানে প্রধানত ধান,পাট,ভুট্টা সহ বিভিন্ন ফসল উৎপাদিত হয়।

এছাড়াও এখানে লাউ,পঠল,চিচিঙ্গা, পেঁপে,ঝাল,কলা,বেগুন, করলা সহ সকল ধরনের শাক-সবজি প্রচুর পরিমানে উৎপাদিত হয়।

এছাড়াও বর্তমানে অনেকেই বিভিন্ন প্রকার ফলের চাষ ও করছে।পেয়ারা,ড্রাগন,লেবু এদের মধ্যে উল্লেখ যোগ্য। 

অনেকেই পানের চাষ ও করে।তবে সময়ের সাথে সাথে ফলের চাষে প্রচুর লাভবান হওয়ার কারণে এবং পানের চাহিদা কমে যাওয়া জন্য,পানের চাষ অনেকটা কমে গিয়েছে।

এছাড়াও এখানে বেশ কয়েকটি ইটের ভাটা এবং রাইস মিল আছে। গ্রামের মধ্যে দিয়ে ভৈরব নদী বয়ে যাওয়ার কারণে অনেকেই মাছ ধরে জীবিকা নির্বাহ করে। 

 

## উল্লেখযোগ্য ব্যক্তিত্ব

## দর্শনীয় স্থান

*কাশীপুর জমিদার বাড়ি
*ভৈরব নদীর পাড়
*কাশীপুর কেন্দ্রীয় ঈদগাহ
*খয়েরহুদা ঈদগাহ ময়দান

## তথ্যসূত্র

বিষয়শ্রেণী:জীবননগর উপজেলার ইউনিয়ন
সীমান্ত ইউনিয়ন

**সীমান্ত ইউনিয়ন** বাংলাদেশের খুলনা বিভাগের চুয়াডাঙ্গা জেলার জীবননগর উপজেলার হরিপুর গ্রামে অবস্থিত একটি ইউনিয়ন। এই ইউনিয়নটি ভারতের সীমান্তবর্তী বাংলাদেশের একটি ইউনিয়ন।

## আয়তন
সীমান্ত ইউনিয়নের আয়তন ৪৪.৪৬ বর্গ কিলোমিটার।

## জনসংখ্যা উপাত্ত
সীমান্ত ইউনিয়নের মোট জনসংখ্যা ৩৩,০৫২ জন। এর মধ্যে পুরুষ ৯,৮৯২ জন এবং মহিলা ৯,৭৯৪ জন। মোট পরিবার ৬,২০০টি।

## প্রশাসনিক এলাকা
সীমান্ত ইউনিয়ন জীবননগর উপজেলার আওতাধীন ৯নং ইউনিয়ন পরিষদ হরিপুর গ্রামে অবস্থিত। এ ইউনিয়নের প্রশাসনিক কার্যক্রম উপজেলার জীবননগর থানার আওতাধীন। এটি জাতীয় সংসদের ৮০নং নির্বাচনী এলাকা চুয়াডাঙ্গা-২ এর অংশ। এটি ৪১টি বা ৪৪টি মৌজায় বিভক্ত।
;ওয়ার্ডভিত্তিক এ ইউনিয়নের গ্রামগুলো হলো

## অবস্থান ও সীমানা
সীমান্ত ইউনিয়নের বর্তমান কার্যালয়টি হরিপুরগ্রামে অবস্থিত। এ  ইউনিয়ন পরিষদের পশ্চিমে ভারত, পূর্বে জীবননগর পৌরসভা, উত্তরে উথলী ইউনিয়ন এবং দক্ষিণে মহেশপুর উপজেলার স্বরুপপুর ইউনিয়ন পরিষদ। জীবননগর উপজেলা থেকে এ ইউনিয়নের দূরুত্ব ৫ কিলোমিটার এবং চুয়াডাঙ্গা জেলা থেকে এ ইউনিয়নের দূরুত্ব ৩৭ কিলোমিটার।

## ইতিহাস
১৯৯৭ সালে এই ইউনয়ন পরিষদটি হরিপুর গ্রামে স্থাপিত হয়। জমি দিয়ে সহায়তা করে সাবেক মেব্বার নজির মিয়ার পিতা। জীবননগর ইউনিয়ন জীবননগর পৌরসভায় উন্নীত হওয়ায় অবশিষ্ট গ্রামগুলি নিয়ে সীমান্ত ইউনিয়ন পরিষদ গঠিত হয়। এ ইউনিয়নের গ্রামেগুলো সব সীমান্তবর্তী হওয়ায় ইউনিয়ন পরিষদের নামকরণ করা হয় সীমান্ত ইউনিয়ন পরিষদ।

## শিক্ষা ব্যবস্থা
এ ইউনিয়নে ৫টি মাদ্রাসা, ১৩টি সরকারি প্রাথমিক বিদ্যালয়, ২টি মাধ্যমিক বিদ্যালয় রয়েছে।

## যোগাযোগ ব্যবস্থা
জীবননগর উপজেলা থেকে ৫ কিলোমিটার দূরে সীমান্ত ইউনিয়নের চ্যাংখালী রাস্তা হয়ে শাখারিয়ার উপর দিয়ে সীমান্ত ইউনিয়নে যেতে হয় হরিপুর গ্রামের উত্তরঅংশে। সব ধরনের যানবাহনে এ ইউনিয়নে যোগাযোগ করা যায়।

## খাল ও নদী
সীমাস্ত ইউনিয়নের উপর দিয়ে প্রবাহিত খাল ও নদী গুলো হচ্ছে:
* বেনীপুর খাল
* হরিপুর খাল 
* করতোয়া নদী
* শাখারিয়া নদী

## অর্থনীতি
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়। বর্তমান ২৫ সালে সব ধরনের বাগান চাষ হচ্ছে 

## উল্লেখযোগ্য ব্যক্তি

## তথ্যসূত্র

বিষয়শ্রেণী:জীবননগর উপজেলার ইউনিয়ন
ম্যাচা

**ম্যাচা** বা **মেচা** পশ্চিমবঙ্গের বাঁকুড়া জেলার এক জনপ্রিয় মিষ্টি। একে অনেক সময় **ম্যাচা সন্দেশ**ও বলা হয়। বেলিয়াতোড়ের ম্যাচা অত্যন্ত প্রসিদ্ধ এবং সব চেয়ে উৎকৃষ্ট বলে গণ্য করা হয়। মুগডাল ও চিনি দিয়ে ম্যাচা তৈরী করা হয়। ম্যাচা দেখতে অনেকটা মনোহরার মত। পূর্বে ম্যাচার জনপ্রিয়তা বর্তমানে অনেকাংশে হ্রাস পেয়েছে। পশ্চিমবঙ্গ সরকারের উদ্যোগে, বর্ধমানের উপকন্ঠে নবনির্মিত মিষ্টি হাবে, পশ্চিমবঙ্গের অন্যান্য মিষ্টির সাথে ম্যাচাও উৎপাদিত হবে।

## ইতিহাস

ম্যাচার স্রষ্টার নাম জানা যায় না। বেলিয়াতোড়ের ম্যাচা প্রস্তুতকারকদের মতে ম্যাচার ইতিহাস অন্তত দু'শো বছরের প্রাচীন। জনশ্রুতি, বিষ্ণুপুরের মল্লরাজের দেওয়ান রাজার কাছ থেকে উপহার পেয়েছিলেন বেলিয়াতোড়ের জমিদারি। সেই সময়ে বেলিয়াতোড়ে প্রথম মেচা তৈরী হয়। অপর একটি মত অনুসারে ম্যাচার স্রষ্টা জনৈক মিষ্টান্ন প্রস্তুতকারক গিরিশচন্দ্র মোদক। বর্ষায় বাবা ধর্মদাসের মেলা বসত। সেই মেলায় গুড়ের লাড্ডু বিক্রি করতেন গিরিশচন্দ্র মোদক। কিন্তু আর্দ্র আবহাওয়ায় গুড়ের পাক নষ্ট হয়ে যেত। সেই সমস্যা সমাধান করতে গিয়ে গিরিশচন্দ্র নতুন একটি মিষ্টি উদ্ভাবান করেন, যা হল ম্যাচা।

ইংরেজ আমলেও বেলিয়াতোড়ের ম্যাচা প্রসিদ্ধ ছিল বলে মনে করা হয়। ম্যাচার আদি কারিগরেরা ছিলেন বর্তমান বেলিয়াতোড় ব্লকের বাসিন্দা। পরবর্তীকালে তারা ছড়িয়ে পড়েন ওন্দা, কোতলপুর এবং অন্যান্য স্থানে।

## প্রস্তুত প্রণালী
ম্যাচার মুল উপকরণ মুগ ডাল ও চিনি। প্রথমে মুগডালবাটার সাথে চিনি মিশিয়ে ঠিকমতো পাক করে গোল্লা পাকানো হয়। পরে এর উপর একটি চিনির প্রলেপ দেওয়া হয়।

## জনপ্রিয়তা
বাংলার বিখ্যাত চিত্রশিল্পী যামিনী রায় ছিলেন ম্যাচার গুণগ্রাহী।। কলকাতায় অবস্থানকালে যখনই তিনি বাঁকুড়া যেতেন, তিনি ম্যাচার গুণমান ও ম্যাচার কারিগরদের খোঁজখবর নিতেন।

## আরও দেখুন
* মনোহরা

## তথ্যসূত্র

বিষয়শ্রেণী:মিষ্টি
বিষয়শ্রেণী:বাঁকুড়া জেলা
আলতাফ হোসেন চৌধুরী

**আলতাফ হোসেন চৌধুরী** বাংলাদেশ বিমান বাহিনীর সাবেক প্রধান, সাবেক স্বরাষ্ট্রমন্ত্রী ও বর্ষীয়ান রাজনীতিবিদ। তিনি ১৯৯১ থেকে ১৯৯৫ সাল পর্যন্ত বাংলাদেশ বিমান বাহিনীর প্রধান ছিলেন। তিনি খালেদা জিয়ার শাসনামলে (২০০১-২০০৪) বাংলাদেশের স্বরাষ্ট্রমন্ত্রী হিসেবে দায়িত্ব পালন করেন। তিনি ত্রয়োদশ জাতীয় সংসদ নির্বাচনে পটুয়াখালী-১ নির্বাচনী এলাকা থেকে সংসদ সদস্য হিসেবে দায়িত্ব পালন করছেন।

## জন্ম
আলতাফ হোসেন চৌধুরী পটুয়াখালী জেলার মির্জাগঞ্জ উপজেলার কাঠালতলী গ্রামের চৌধুরী পরিবারে জন্মগ্রহণ করেন। তার পিতা আব্দুল আজিজ চৌধুরী এবং মাতা মোমেনা খাতুন চৌধুরী।

## কর্মজীবন
### সামরিক জীবন
চৌধুরী তার কর্মজীবন শুরু করেন পাকিস্তান বিমান বাহিনী-এর একজন যোদ্ধা পাইলট হিসেবে এবং ড্যাসল্ট মিরাজ III এর প্রধান পাইলট হিসেবে যোগ্যতা অর্জন করেন। ১৯৭১ সালে, তিনি একজন ফ্লাইট লেফটেন্যান্ট ছিলেন। ১৯৭২ সালে তিনি বাংলাদেশ বিমান বাহিনী-তে যোগ দেন স্কোয়াড্রন লিডার হিসেবে, পাকিস্তানের বন্দিদশা থেকে মুক্তি পাওয়ার পর। ১৯৭৪ থেকে ১৯৭৭ সাল পর্যন্ত তিনি পাইলট প্রশিক্ষণ স্কুলের একজন প্রশিক্ষক ছিলেন। ১৯৯১ থেকে ১৯৯৫ সাল পর্যন্ত তিনি বাংলাদেশ বিমান বাহিনীর প্রধান ছিলেন।

### রাজনৈতিক জীবন
১৯৯৫ সালে সামরিক চাকরি থেকে অবসর নেওয়ার পর, তিনি বাংলাদেশ জাতীয়তাবাদী দল-এ যোগ দেন। বিএনপি সরকারের সময় ২০০১ থেকে ২০০৬ সাল পর্যন্ত তিনি বিভিন্ন মন্ত্রণালয়ের মন্ত্রী এবং জাতীয় সংসদ সদস্য হিসেবে দায়িত্ব পালন করেন।

২০০৮ সালে চৌধুরী পটুয়াখালী জেলা বিএনপির সভাপতি হিসেবে দায়িত্ব পালন করেন। তিনি ২০০৮ এবং ২০১৮ সাধারণ নির্বাচনে আওয়ামী লীগ প্রার্থী শাহজাহান মিয়া-এর কাছে পরাজিত হন। ২০১৬ সাল থেকে চৌধুরী দলের ভাইস চেয়ারম্যান হিসেবে দায়িত্ব পালন করছেন।

## ব্যক্তিগত জীবন
চৌধুরী সুরিয়া চৌধুরীর সঙ্গে বিবাহবন্ধনে আবদ্ধ। চৌধুরীর দুই ভাই, বাবুল চৌধুরী এবং শাহিন চৌধুরী ।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:বাংলাদেশ বিমান বাহিনীর এয়ার মার্শাল
বিষয়শ্রেণী:বিমান বাহিনী প্রধান (বাংলাদেশ)
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশের স্বরাষ্ট্রমন্ত্রী
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:বাংলাদেশের বাণিজ্যমন্ত্রী
বিষয়শ্রেণী:জীবিত ব্যক্তি
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:মির্জাগঞ্জ উপজেলার ব্যক্তি
বিষয়শ্রেণী:পটুয়াখালী জেলার সামরিক ব্যক্তি
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:২০শ শতাব্দীর পাকিস্তানি সামরিক কর্মকর্তা
বিষয়শ্রেণী:ত্রয়োদশ জাতীয় সংসদ সদস্য
চার্লস ক্যানিং

**চর্লস জন ক্যানিং, ১ম আর্ল ক্যানিং**  (১৪ ডিসেম্বর ১৮১২ থেকে ১৭ জুন ১৮৬২), **দ্যা ভিসি কাউন্ট ক্যানিং** নামেও পরিচিত। ১৮৩৭ থেকে ১৮৫৯ সাল পর্যন্ত সিপাহী বিদ্রোহের সময় ভারতের গভর্ণর-জেনারেল ছিলেন।

## শিক্ষা
লন্ডনের নিকট ব্রম্পটনে ক্যানিং এর জন্ম। তিনি পিতা জর্জ ক্যানিং এবং মাতা জোয়ান ক্যানিং এর কনিষ্ঠ সন্তান ছিলেন। তিনি অক্সফোর্ডের ক্রাইস্ট চার্চে পড়াশুনা করেন। ১৮৩৩ সালে ক্ল্যাসিকসে ১ম শ্রেনী এবং গণিতে ২য় শ্রেনীতে স্নাতক ডিগ্রী লাভ করেন।

## কর্ম জীবন ও মৃত্যু
চার্লস ক্যানিং ১৮৩৬ সালে ব্রিটিশ পার্লামেন্টের হাউজ অব কমন্সের সদস্য নির্বাচিত হন। ১৮৩৭ সালে তার মাতার মৃত্যুর পর তিনি হাউজ অব লর্ডসের সদস্য হন। তিনি ব্রিটিশ সরকারের পররাষ্ট্র বিষয়ক অধীন সচিবের দায়িত্ব পালন করেন। ১৮৪৭-৪৯ সালে চার্লস ক্যানিং ব্রিটিশ রাজকীয় জাদুঘরের কমিশনে কাজ করেন। তিনি গ্রেট ব্রিটেনের পোষ্ট মাষ্টার জেনারেল হিসাবে কাজ করেন এবং তার প্রশাসনিক দক্ষতার পরিচয় দেন। ১৮৫৬ সালের ফ্রেব্রুয়ারিতে তিনি ভারতের গভর্নর-জেনারেল হিসাবে নিয়োজিত হন। ১৮৫৭ সালে ভারতে সিপাহী বিদ্রোহের সূচনা হয়। বিদ্রোহের আগে ক্যানিং এবং তার স্ত্রী ভারতের অধিবাসীদের উপর একটি চিত্র জরিপ করেন। শুরুতে এর উদ্দেশ্য ছিল ভারত সম্পর্কে তাদের নিজেদের জ্ঞানকে সমৃদ্ধ করা। পরবর্তীতে ১৮৬৮ এবং ১৮৫৭ সালে পিপল অব ইন্ডিয়া নামে আটটি খন্ডের পুস্তক আকারে প্রকাশিত হয়। সিপাহী বিদ্রোহের সময় তার সাহসী ভূমিকার জন্য তিনি প্রশংসিত হন এবং ১৮৫৮ সালে ভারতের প্রথম ব্রিটিশ ভারতের ভাইসরয় হিসাবে নিয়োজিত হন। ১৮৫৯ সালের এপ্রিল মাসে ব্রিটিশ পার্লামেন্টের উভয় কক্ষ থেকে সিপাহী বিদ্রোহের সময় তার অসামান্য অবদানের জন্য ধন্যবাদ দেয়া হয়। একই সাথে তাকে অর্ডার অব বাথ উপাধী প্রদান করা হয়। একই বছর মে মাসে তাকে আর্ল উপাধি প্রদান করা হয়। এরপর তিনি আর্ল ক্যানিং নামে পরিচিত হন। অতিরিক্ত পরিশ্রমের জন্য তিনি অসুস্থ হয়ে পড়েন। ইতোমধ্যে তার স্ত্রী মারা যান। ১৮৬২ সালের এপ্রিল মাসে তিনি ইংল্যান্ডে ফিরে আসেন। ১৭ জুন তিনি লন্ডনের মারা যান। মৃত্যুর এক মাস আগে তাকে নাইট অব গার্টার উপাধিতে ভূষিত করা হয়।

## তথ্যসূত্র

বিষয়শ্রেণী:ভারতের গভর্নর জেনারেল
বিষয়শ্রেণী:১৮১২-এ জন্ম
বিষয়শ্রেণী:১৮৬২-এ মৃত্যু
বিষয়শ্রেণী:যুক্তরাজ্যের অভিজাত সম্প্রদায়ের আর্ল
বিষয়শ্রেণী:ভারতের ভাইসরয়
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
বিষয়শ্রেণী:যুক্তরাজ্যের প্রধানমন্ত্রীর সন্তান
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭
বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ
বিষয়শ্রেণী:ক্যানিং পরিবার (রাজনৈতিক)
বিষয়শ্রেণী:ওয়েস্টমিনস্টার অ্যাবিতে সমাধিস্থ
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:যুক্তরাজ্যের পোস্টমাস্টার জেনারেল
ফলার

**ফলার** বাংলাদেশ ও ভারতের একটি প্রাচীন এবং বহুলপ্রচলিত খাবার। ব্যুৎপত্তিগতভাবে ফল ও আহার অথবা ফলমিশ্রিত আহারকে বলা হয় ফলাহার, যার চলিতরূপ হল ফলার। প্রচলিত অর্থে ভাত ছাড়া অন্যান্য নিরামিষ পদযুক্ত আহারকেই ফলার বলে। ফলারে নিরামিষ পদের মধ্যে সাধারণতঃ লুচি, চিঁড়ে, দই, মিষ্টি ও ফলকেই গণ্য করা হয়। গোড়ায় ফলার বলতে খুব মিহি সরু চিঁড়ে ও মুড়কি, তার সাথে দই, চিনি, ক্ষীর এবং পাকা আম, কাঁঠাল, কলা প্রভৃতি ফল সহযোগে যে খাবার উৎসব-অনুষ্ঠান উপলক্ষ্যে পরিবেশিত হত, তাকেই বোঝাত। সনাতন ধর্মের অনুসারীরা মহাশিবরাত্রি, জন্মাষ্টমী প্রভৃতি উৎসব উপলক্ষ্যে ফলার করে থাকেন।

## ইতিহাস
ফলার ঠিক কতদিনের প্রাচীন তা বলা কঠিন, তবে মধ্যযুগীয় বাংলায় এই খাবারটির বেশ প্রচলন ছিল। বৈষ্ণবদের মহোৎসবে প্রচলিত প্রসিদ্ধ 'চিঁড়াভোগ' এই ফলারেরই আরেকরূপ। ষোড়শ শতকের প্রথমার্ধে পানিহাটিতে নিত্যানন্দপ্রভুর আগমন উপলক্ষ্যে ভক্ত রঘুনাথদাস বিখ্যাত চিঁড়াদধিমহোৎসব আয়োজন করেন। সেই উৎসবে প্রচুর পরিমাণ চিঁড়ে, দই, দুধ, সন্দেশ ও কলা ভক্তদের মধ্যে পরিবেশিত হয়েছিল। এর কিছুকাল পরে নরোত্তমদাস-আয়োজিত খেতুরীর প্রসিদ্ধ মহোৎসবেও চিঁড়ে-দই পরিবেশন করার কথা জানা যায়। বৈষ্ণব মহোৎসবে মাটির সরা বা মালসায় এই খাবারটি অগণিত ভক্তদের মধ্যে বিলানো হত। এখনও বৈষ্ণবদের উৎসবে ফলারের বেশ চলন আছে।

'কবিকঙ্কণ-চণ্ডী'-তে নিদয়ার সাধে খাবারের তালিকায় 'চিঁড়া চাঁপাকলা দুধের সর' এবং ভালো 'মহিষা-দই', খই, চিনি ও পাকা চাঁপাকলা মিশ্রিত ফলারের উল্লেখ পাওয়া যায়। সেকালে দুপুরের খাবারের আগে বাড়ির মহিলারা স্নান করে সকালে 'খণ্ড, কলা, চিঁড়া ও দই' খেতেন। 'কবিকঙ্কণ-চণ্ডী'-তে আছে:

প্রাতরাশের জন্যে সেকালে 'খণ্ড', চিনি, চাঁপাকলার বহুল ব্যবহার ছিল। আঠারো শতকের শেষার্ধের কবি অকিঞ্চন চক্রবর্তীর অপ্রকাশিত 'চণ্ডীমঙ্গল' কাব্যে লহনা কর্তৃক খুল্লনাকে আপ্যায়ণ করে 'জলপান'-এর জন্যে এই দ্রব্যগুলি প্রদানের উল্লেখ আছে। ফলারকে আরো আকর্ষণীয় করে তোলার জন্যে নদীয়া-কৃষ্ণনগরের কিছু ভূমিকা ছিল বলে জানা যায়। শোনা যায়, এই অঞ্চলের এক গোয়ালা কোন সময় তদানীন্তন নদীয়ারাজকে কলাপাতায় করে খুব মিহি চিঁড়ে, অতি সুস্বাদু ক্ষীর, দই, কলা ও অন্যান্য ফল দিয়ে এমন অ্যাপ্যায়িত করেছিলেন যে, রাজাও তার প্রশংসায় পঞ্চমুখ হয়েছিলেন।

ফলার নামটি পরবর্তীকালে শুধুমাত্র চিঁড়ে, দই, ফলের আহার্যকে না বুঝিয়ে নৈমিত্তিক ভোজনে আহার্যমাত্রকেই বোঝাতে থাকে। সময়ের সাথে সাথে প্রাচীন বাংলার এই উত্তম ও সরস খাদ্যটির তালিকায় যুক্ত হয় লুচি, কচুরি, মিঠাইমণ্ডা প্রভৃতি।

## ফলারের শ্রেণিবিভাগ
১২৬১ বঙ্গাব্দে লেখা রামনারায়ণ তর্করত্নের 'কুলীন কুলসর্বস্ব'-এ উত্তম, মধ্যম ও অধম— এই তিপ্রকার ফলারের বর্ণনা আছে।

উত্তম ফলার হল:

মধ্যম ফলার হল:

অধম ফলার:

উক্ত শ্রেণিবিভাগ ছাড়াও ফলারকে কাঁচা ফলার ও পাকা ফলারে ভাগ করা হয়। চিঁড়ে, দই, মিষ্টি ও ফল সহযোগে যে ফলার তাকে কাঁচা ফলার বলে। পাকা ফলারে লুচি থাকে। সাধারণতঃ লুচির সাথে ছানা ও চিনিকে পাকা ফলার বলে।

## তথ্যসূত্র

বিষয়শ্রেণী:খাদ্য
বিষয়শ্রেণী:হিন্দু আচার
বিষয়শ্রেণী:বাঙালি হিন্দু রন্ধনশৈলী
সামসুল ওয়ারেস

**সামসুল ওয়ারেস** (২১ জানুয়ারি ১৯৪৬) বাংলাদেশের একজন বরেণ্য শিল্পসমালোচক ও স্থপতি। ওয়ারেস বিংশ শতকের শ্রেষ্ঠ পুরকৌশলী ফজলুর রহমান খান এবং প্রথিতযশা স্থপতি মাজহারুল ইসলামের সাথে কাজ করেছেন। লুই আই কানের জীবন নিয়ে নির্মিত "মাই আর্কিটেক্ট: এ সন'স জার্নি"-তে সামসুল ওয়ারেসের সাক্ষাৎকার স্থান পেয়েছে।

## শৈশব
সামসুল ওয়ারেস ১৯৪৬ সালের ২১ জানুয়ারি জন্মগ্রহণ করেন।

## শিক্ষাজীবন
তিনি বাংলাদেশ প্রকৌশল বিশ্ববিদ্যালয় থেকে ১৯৬৮ সালে স্থাপত্য বিদ্যায় স্নাতক ডিগ্রী অর্জন করেন।

## কর্মজীবন
তিনি ১৯৬৮ সাল থেকে ১৯৭১ সাল পর্যন্ত স্থপতি মাজহারুল ইসলামের সাথে বেশ কিছু আবাসিক বাড়ি, প্রতিষ্ঠান ও সরকারী ভবনের নকশা প্রণয়নে যুক্ত ছিলেন। ১৯৭২-২০০৩ সাল পর্যন্ত বাংলাদেশ প্রকৌশল বিশ্ববিদ্যালয়ে শিক্ষকতা করেন। তিনি দুইবার (১৯৯৫-৯৭ এবং ১৯৯৭-৯৯) বাংলাদেশ স্থপতি ইনস্টিটিউটের প্রেসিডেন্ট হিসেবে অধিষ্ঠিত হন। বর্তমানে তিনি স্টেট ইউনিভার্সিটি অব বাংলাদেশের ডিন ও হেড প্রফেসর হিসেবে শিক্ষকতা করছেন। তিনি গৃহায়ন ও গণপূর্ত মন্ত্রণালয়, সংস্কৃতি বিষয়ক মন্ত্রণালয়, ঢাকা বিশ্ববিদ্যালয়, রপ্তানি উন্নয়ন ব্যুরো ইত্যাদিসহ অনেক বাংলাদেশ সরকারি সংস্থার কারিগরী উপদেষ্টা হিসেবেও কাজ করেন। ২০০৯ সালে তিনি স্থাপত্য শিক্ষার জন্য বাংলাদেশ স্থপতি ইনস্টিটিউট থেকে *আজীবন সম্মাননা পুরস্কার* লাভ করেন। ২০২১ সালে তিনি বাংলাদেশ জাতীয় জাদুঘর বোর্ড অব ট্রাস্টিজের সদস্য হিসেবে সম্মানিত। 

## উল্লেখযোগ্য কাজ
* জাতীয় শিশু পার্ক
* বোটানিক্যাল গার্ডেন

## পুরস্কার ও সম্মাননা
* আজীবন সম্মাননা পুরস্কার (২০০৯), বাংলাদেশ স্থপতি ইনস্টিটিউট
* সদস্য, বোর্ড অব ট্রাস্টিজ, বাংলাদেশ জাতীয় জাদুঘর।
* বিচারক, ২৩তম জাতীয় চারুকলা প্রদর্শনী, ২০১৯ 
* তিনি অসংখ্য জাতীয় ও আন্তর্জাতিক প্রদর্শনীতে অংশ নিয়েছেন।

## তথ্যসূত্র

বিষয়শ্রেণী:বাংলাদেশী স্থপতি
বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
কলভিলিয়া রেসিমোসা

**কলভিলিয়া** (বৈজ্ঞানিক নাম *Colvillea racemosa*) **Fabaceae** পরিবারের **Colvillea** গণের কলাই প্রজাতি। এছাড়া সাধারণ নাম কোলভিল মহিমা দ্বারা পরিচিত হয়। এটা অষ্ট্রেলিয়ায় পত্রমোচী গাছ এবং উত্তর আমেরিকা চাষ করা হয়।

## বিবরণী
### নামকরণ
স্যার চার্লস কোলভিল মরিশাসের নাম আনুসারে নামকরণ করা হয়।

### আকার
পূর্ব-আফ্রিকার প্রজাতি। গাছটি আকারে বড় ও পত্রমোচী। উচ্চতা ১০ থেকে ১৬ মি। ডালপালা ছড়ানো, দেখতে কৃষ্ণচূড়ার মতন। যৌগপত্র, প্রায় মিটার খানেকের মতন লম্বা। পক্ষ ২০ থেকে ৩০ জোড়া। গ্রীষ্মের শুরুতে পাতা ঝরায়।

### ফুল
হেমন্তে ফুল ফোটে। ৪০ থেকে ৪৫ সেমি লম্বা ও ফুলের ডাঁটা ঝলন্ত। ৩ থেকে ৫ সেমি চওড়া কমলা রঙের ফুল ফোটে। গোড়া থেকে ফুল ফুটে সামলের দিকে এগোয়। বৃতি রঙিন। পাপড়ি ৫ টি, শক্ত, খাটো, গাঢ়কমলা রঙের মটর আকৃতির ফুল।

## চিত্রশালা

File:ColvilleaRacemosa pj.JPG|*Colvillea racemosa* Flowers
File:ColvilleaRacemosa2 pj.JPG|*Colvillea racemosa* Flowers


## তথ্যসূত্র

বিষয়শ্রেণী:গাছ
বিষয়শ্রেণী:পত্রমোচী গাছ
বিষয়শ্রেণী:বাংলাদেশের উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:মাদাগাস্কারের উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:মাদাগাস্কারের ফুল
স্টার সিনেপ্লেক্স

**স্টার সিনেপ্লেক্স** বাংলাদেশের আধুনিকতম চলচ্চিত্র হল। এটি শো মোশন লিমিটেডের মালিকানাধীন প্রতিষ্ঠান।

## ইতিহাস

স্টার সিনেপ্লেক্স ২০০৪ সালের ৯ অক্টোবর বসুন্ধরা সিটিতে প্রতিষ্ঠিত হয়। ২০১৬ সালে এটি কক্সবাজারে তাদের প্রথম থিয়েটার চালু করে। স্টার সিনেপ্লেক্সে ছয়টি সম্পূর্ণ ডিজিটাল সিনেমা পর্দা রয়েছে, এছাড়া এতে ত্রিমাত্রিক প্রক্ষেপণ প্রযুক্তি, রূপালী পর্দা, ডলবি-ডিজিটাল সাউন্ড এবং স্টেডিয়ামের মত বসার ব্যবস্থা রয়েছে। প্রায় ১৬০০টি আসনের ধারণক্ষমতা রয়েছে এটির।

২০১৯ সালের জানুয়ারিতে, স্টার সিনেপ্লেক্স ঢাকার ধানমন্ডির সীমান্ত স্কয়ারের পাশে নির্মিত সীমান্ত সম্ভার বিপনী বিতানে তাদের দ্বিতীয় সিনেপ্লেক্স চালু করে। ২০১৯ সালের অক্টোবরে, তারা মহাখালীর এসকেএস (সেনা কল্যাণ সংস্থা) টাওয়ারে তাদের তৃতীয় সিনেপ্লেক্স চালু করে। ২০২১ সালের আগস্টে, তারা মিরপুর-২-এ সনি সিনেমা হলের স্থলে তাদের ৪র্থ সিনেপ্লেক্স চালু করে। ২০২২ সালের এপ্রিলে, তারা বিজয় সরণিতে অবস্থিত বঙ্গবন্ধু সামরিক জাদুঘরে তাদের পঞ্চম সিনেপ্লেক্স চালু করে।

## কার্যক্রম
হলে দর্শক আসনের মোট ২টি শ্রেণী রয়েছে। শ্রেণীগুলো হলো- প্রিমিয়াম ও দৈনিক। সকাল, ম্যাটিনী ১, ম্যাটিনী ২, সন্ধ্যা ১, এবং সন্ধ্যা ২ - এই মোট পাঁচ বেলা ছবি প্রদর্শন করা হয়। প্রতি সপ্তাহে চলচ্চিত্রের সময়সূচী পরিবর্তিত হয়।

## সমালোচনা
২০২২ সালের ৩ আগস্ট, মিরপুর-২-এ অবস্থিত স্টার সিনেপ্লেক্সে আনুমানিক ৬০ বছর বয়সী এক বৃদ্ধ *[[পরাণ (চলচ্চিত্র)|পরাণ]]* চলচ্চিত্রটি দেখতে যান। তবে লুঙ্গি পরা থাকায় তার কাছে টিকিট বিক্রি করতে অস্বীকৃতি জানায় হল কর্তৃপক্ষ। এক প্রত্যক্ষদর্শী সেই বৃদ্ধের ছবি, ভিডিও ও ঘটনা ফেসবুকে "বাংলা চলচ্চিত্র" নামক গ্রুপে প্রকাশ করেন। যা ব্যাপক সমালোচনার জন্ম দেয় ও পরে পরাণ চলচ্চিত্রের অভিনয়শিল্পীগণও এই নিয়ে পোস্ট করেন। সমালোচনার মুখে স্টার সিনেপ্লেক্স কর্তৃপক্ষ এক বিবৃতি দিয়ে এ ঘটনাকে ভুল–বোঝাবুঝি হিসেবে দাবি করে।

## তথ্যসূত্র

## বহিঃসংযোগ

*

বিষয়শ্রেণী:ঢাকার প্রেক্ষাগৃহ
বিষয়শ্রেণী:২০০৪-এ বাংলাদেশে প্রতিষ্ঠিত
বিষয়শ্রেণী:বাংলাদেশের গণমাধ্যম কোম্পানি
ফাঁদ - দ্য ট্র্যাপ

***ফাঁদ - দ্য ট্র‍্যাপ*** হচ্ছে একটি বাংলাদেশী প্রণয়-মারপিট থ্রিলার চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি ও প্রযোজনা করেছেন শরীফুল ইসলাম রাসেল। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, আঁচল, কাজী হায়াৎ, রেবেকা রউফ, অমিত হাসান সহ আরোও অনেক। চলচ্চিত্রটি ২০১৪ সালের ২৫ এপ্রিল বাংলাদেশে মুক্তি পায়।

## কাহিনী সংক্ষেপ
মুনতাসীর মামুনের (কাজী হায়াৎ) আবিষ্কৃত স্বল্পমূল্যে বিদ্যুৎ উৎপাদনের ফর্মুলা উসমান (অমিত হাসান) পাচার করে মালয়েশিয়ায়। এদিকে মালয়েশিয়ায় টেনিস টুর্নামেন্ট খেলতে এসে সন্ত্রাসী হামলার শিকার হন নোভা (আঁচল) তাকে বাঁচান আসিফ (শাকিব খান)। প্রথম দেখাতেই আসিফের প্রেমে পড়ে যান নোভা। এদিকে বিদ্যুৎ ফর্মুলার ডিস্ক উদ্ধারে এক অফিসার আসেন মালয়েশিয়ায়। কিন্তু কোন এক কারণে ডিস্কটি থাকে আঁচলের কাছে! এভাবেই এগুতে থাকে ‘ফাঁদ’র গল্প।

## অভিনয়ে
* শাকিব খান - আসিফ
* আঁচল - নোভা
* অমিত হাসান - উসমান
* জেমি ইব্রাহিম - রাহুল
* অঞ্জলি - ইভা
* কাজী হায়াত - মুনতাসীর মামুন, আসিফের বাবা
* রেবেকা রউফ - আসিফ’ মা
* রোশান - আসিফের বস
* রাজিব চৌধুরী ডন

## তথ্যসূত্র

## বহিঃসংযোগ

* 

বিষয়শ্রেণী:২০১৪-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:সাফি উদ্দিন সাফি পরিচালিত চলচ্চিত্র
কুকিতেঁতই

**কুকিতেঁতই**  বৈজ্ঞানিক নাম *Parkia roxburghii* মুলত বনবৃক্ষ॥ এটি **Mimosaceae** পরিবারের অন্তভুক্ত। বাংলাদেশ, আসাম, মায়ানমার ও মালয়েশিয়া প্রজাতি।

## বিবরণী
### আকার
সরল গড়নের বড় গাছ। ২০-৩০ মিটার বা ততোধিক উঁচু। এটি চিরসবুজ বৃক্ষ। ২—পক্ষল পাতা, ৩০ সেমি লম্বা, পত্রিকা ৭০ থেকে ৭৫ টি।

### ফুল
ফুল খুব ছোট। ২ থেকে ৩ সেমি চওড়া। প্রথমে বাদামি, ফুটলে সাদা হয়। ঝুলন্ত মুঞ্জরি ডালের আগায় ঝুল থাকে।

### ফল
গুচ্ছ গুচ্ছ শুটি। প্রথমে সবুজ পরে বাদামী, বিদারী। শীর্ষ বৃত্তাকার, চাবুক আকৃতির। **ফুল ফোটার সময়** অক্টোবর-ডিসেম্বর মাসে। **ফল ধরে** ডিসেম্বর-এপ্রিল মাসে।

## তথ্যসূত্র

বিষয়শ্রেণী:বৃক্ষ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:ভোজ্য কলাই